Lidl

Η Lidl είναι γερμανική αλυσίδα εκπτωτικών καταστημάτων (discount) σούπερ μάρκετ από το Νέκαρζουλμ της Βάδης-Βυτεμβέργης, της Γερμανίας. Η εταιρεία έχει περισσότερα από 12.800 καταστήματα σε όλη την Ευρώπη και την Αμερική και απασχολεί περισσότερους από 376.000 υπαλλήλους σε όλο τον κόσμο, με παρουσία και στις Ηνωμένες Πολιτείες από το 2017. Ανήκει στον Όμιλο Schwarz Gruppe, η οποία κατέχει τις αλυσίδες καταστημάτων Handelshof και την υπεραγορά Kaufland, οι οποίες δεν έχουν δραστηριότητα στην Ελλάδα.

Ο μεγαλύτερος ανταγωνιστής της Lidl σε πολλές χώρες της Ευρώπης, άλλα και στην Αμερική είναι η εταιρία Aldi (Aldi Nord/Aldi Süd), η οποία αποχώρησε από την Ελλάδα το 2010. Χαρακτηριστικές για την εταιρία είναι οι διεθνείς εβδομάδες ("Σκανδιναβικές", "Ιταλικές", "Αμερικανικές", "Ελληνικές" κλπ) που προσφέρουν παραδοσιακά προϊόντα από διάφορες χώρες. Σε άλλες Ευρωπαϊκές χώρες ανταγωνιστής της Lidl (που δεν δραστηριοποιείται καθόλου η Aldi), ανταγωνίζεται σθεναρά κυρίως την Αυστριακών συμφερόντων αλυσίδα Billa (παράδειγμα στην Βουλγαρία και την Πολωνία), και άλλες μικρότερες εκπτωτικές αλυσίδες κυρίως τοπικές ανά χώρα και μεγαλύτερες αλυσίδες (παράδειγμα η Carrefour στην Γαλλία, η Dia στην Ισπανία, η Biedronka στην Πολωνία καθώς και την Ρωσική Mere, που δραστηριοποιείται στο εξωτερικό).

Το 2017 και το 2018 βραβεύθηκε ως Κορυφαίος Εργοδότης στην Ευρώπη.

Lidl Hellas και Lidl Cyprus
Η Lidl στην Ελλάδα ξεκίνησε πρώτη φορά τη λειτουργία στις 9 Ιουνίου 1999 με κατάστημα στη Σίνδο Θεσσαλονίκης, κάτω από την επωνυμία Lidl Hellas & Σια ΕΕ. Ταυτόχρονα άνοιξαν καταστήματα στην Ξάνθη, Κατερίνη, στη Σκύδρα Πέλλας, στο Κιλκίς, στις Σέρρες, στη Δράμα, στην Κομοτηνή, στην Κοζάνη, στη Λαμία και στη Λιβαδειά. Η Lidl Hellas επεκτάθηκε σε πολλά μέρη της Θεσσαλονίκης και της Βόρειας Ελλάδας, και επιπρόσθετα τα επόμενα χρόνια στην Αθήνα και άλλες πόλεις και κωμοπόλεις. Σήμερα είναι η τρίτη μεγαλύτερη αλυσίδα σουπερμάρκετ στην Ελλάδα, στον τομέα της Λιανικής πώλησης, ακολουθώντας τους Σκλαβενίτης και ΑΒ Βασιλόπουλος., ενώ μεγάλος και οξύς ανταγωνισμός της Lidl Hellas, υπάρχει και με άλλες μεγάλες Ελληνικές αλυσίδες την My Market και Μασούτης.

Στην Κύπρο η εταιρία δραστηριοποιείται από το 2010, στο μεγαλύτερο μέρος του νησιού, κυρίως στις Ελεύθερες και ελεγχόμενες από την Κυπριακή Δημοκρατία περιοχές, ενώ η Lidl Cyprus ανταγωνίζεται σθεναρά στον κλάδο κυρίως την Άλφα-Μέγα.

Ιστορία
μικρογραφία|Το κατάστημα της εταιρείας στο Άργος.
Η Lidl είναι μέλος του ομίλου Schwarz, του πέμπτου μεγαλύτερου λιανοπωλητή στον κόσμο με πωλήσεις $ 82,4 δισ. (2011). Η εταιρία στη πρώτη της μορφή ιδρύθηκε το 1930 στο Χαϊλμπρόν με το όνομα Schwarz. Το 1930, ο Γιόζεφ Σβαρτς έγινε συνεργάτης στην Südfrüchte Großhandel Lidl & Co., και ανέπτυξε την εταιρεία στον χώρο του χονδρεμπορίου τροφίμων. Κατά τη διάρκεια του πολέμου, η εταιρεία καταστράφηκε, ενώ το 1944 άρχισε μια δεκαετής περίοδος ανασυγκρότησης.

Το 1977, με τον Ντίτερ Σβαρτς (γιό του Γιόζεφ Σβαρτς) στα ηνία της εταιρείας, η Schwarz-Gruppe άρχισε να επικεντρώνεται στις εκπτωτικές αγορές, με ολοένα και περισσότερα καταστήματα. Η εταιρία θέλησε να πάψει να χρησιμοποιεί το όνομα Schwarz-Markt («Schwarzmarkt» σημαίνει «μαύρη αγορά») και να χρησιμοποιήσει το όνομα του πρώην επιχειρηματικού εταίρου του Γιόζεφ Σβαρτς, Α. Λιντλ., νομικοί όμως λόγοι δεν το επέτρεψαν. Ένα τυχαίο άρθρο όμως, σε μια εφημερίδα, σχετικά με τον ζωγράφο και συνταξιούχο δάσκαλο Λούντβιχ Λιντλ, του έδωσε τη δυνατότητα να αγοράσει τα δικαιώματα του ονόματος για 1.000 γερμανικά μάρκα.

Το πρώτο κατάστημα Lidl άνοιξε το 1973, αντιγράφοντας την ιδέα της Aldi. Ο Σβαρτς αφαίρεσε τα εμπορεύματα που δεν κινούντο γρήγορα στα ράφια και μείωσε το κόστος, διατηρώντας το μέγεθος των καταστημάτων λιανικής πώλησης όσο το δυνατόν μικρότερο. Μέχρι το 1977, η αλυσίδα Lidl περιελάμβανε 33 εκπτωτικά καταστήματα.

Τον Μάρτιο του 2014 ο Σβεν Ζάιντελ διορίστηκε Διευθύνων Σύμβουλος (CEO) της εταιρείας, μετά την αποχώρηση του Καρλ-Χάιντς Χόλλαντ ο οποίος είχε διατελέσει διευθύνων σύμβουλος από το 2008. Ο Ζάιντελ με τη σειρά του, αποχώρησε από τη θέση του διευθύνοντος συμβούλου τον Φεβρουάριο του 2017, κατόπιν διαφωνιών με τον επικεφαλής του ομίλου Κλάους Γκέριγκ, ο οποίος κρατά τα ηνία από το 2004. Τον Ζάιντελ διαδέχτηκε ως CEO ο Γιέσπερ Χέγιερ, έως τότε επικεφαλής του τομέα Διεθνούς Επιχείρησης Αγοράς της Lidl.

Τον Ιούνιο του 2015, η εταιρεία ανακοίνωσε την ίδρυση κεντρικών γραφείων και επέκταση της στις Ηνωμένες Πολιτείες, στο Άρλινγκτον της Βιρτζίνια. 

 Κριτική 
Το 2008, η Lidl κατηγορήθηκε από δημοσιογράφους ότι κατασκόπευε τους εργαζομένους τους, άκουγε ιδιωτικές τηλεφωνικές κλήσεις και μερικές φορές ακόμη και τους ακολουθούσε στο σπίτι ή στα ραντεβού γιατρού. Σε μια περίπτωση, ο φάκελος μιας υπαλλήλου υποτίθεται ότι τροποποιήθηκε για να σημειωθεί ότι οι περισσότεροι φίλοι της ήταν «χρήστες ναρκωτικών». Σε μια άλλη περίπτωση, η εργοδοσία της Lidl στην Τσεχία φέρεται να απαγόρευσε σε μια υπάλληλο να χρησιμοποιεί την τουαλέτα κατά τις ώρες εργασίας. Ένα εσωτερικό σημείωμα της εταιρείας από το περιστατικό δημοσιοποιήθηκε ως μέρος μιας δικαστικής υπόθεσης, στην οποία η εταιρεία φέρεται να ενημέρωσε τη διοίκηση «Οι εργαζόμενες που έχουν περίοδο μπορεί να πηγαίνουν στην τουαλέτα πολλές φορές, αλλά για να απολαμβάνουν αυτό το προνόμιο θα πρέπει να φορούν ορατή κορδέλα». Ορισμένοι ακτιβιστές συνδικαλιστικών οργανώσεων συνέκριναν αυτή τη συμπεριφορά με αυτήν των τεχνολογικών γιγάντων που εμπλέκονται σε εξάρθρωση συνδικάτων, κάνοντας τη σύγκριση με τεχνικές παρακολούθησης που χρησιμοποιούνται για τον προληπτικό εντοπισμό και διακοπή της οργανωτικής δραστηριότητας των συνδικάτων. Η Lidl απάντησε σε αυτούς τους ισχυρισμούς, δηλώνοντας ότι η επιτήρηση είχε σκοπό να αποτρέψει τις κλοπές σε καταστήματα και να εντοπίσει «ανώμαλες συμπεριφορές».

Η Lidl έχει επίσης κατηγορηθεί από συνδικάτα στη Γερμανία ότι έκλεισε τα καταστήματα όταν οι εργαζόμενοι εκλέγουν συμβούλια εργαζομένων ή επιλέγουν να συμμετάσχουν σε διαπραγματεύσεις.

Τον Οκτώβριο του 2022, ΜΚΟ για την προστασία των ζώων σε όλη την Ευρώπη κατηγόρησαν τη Lidl για «σκάνδαλο κοτόπουλου». Πλάνα έρευνας που κινηματογραφήθηκαν σε φάρμα προμηθευτή της Lidl στη Γερμανία έδειξαν άρρωστα και τραυματισμένα κοτόπουλα που δεν μπορούσαν να περπατήσουν και κείτονταν στα απορρίμματά τους. Τον Νοέμβριο του 2022, δημοσιεύθηκε μια άλλη έρευνα που δείχνει παρόμοιες συνθήκες σε φάρμες προμηθευτών της Lidl και στην Ισπανία. Περαιτέρω έρευνες στην Ιταλία και την Αυστρία έχουν επίσης αποκαλύψει σοβαρά ζητήματα διαβίωσης των κοτόπουλων. Στο πλάνα της αυστριακής έρευνας, φαίνονται πουλιά να προσπαθούν να φάνε τα σάπια πτώματα άλλων νεκρών κοτόπουλων. Τα κοτόπουλα στο βίντεο είναι ράτσες ταχέως αναπτυσσόμενες, οι οποίες φτάνουν το βάρος τους σε μόλις 35 ημέρες και έχουν υψηλότερα επίπεδα θνησιμότητας, χωλότητας και μυϊκής νόσου σε σχέση με τις πιο αργά αναπτυσσόμενες ράτσες. Οι ΜΚΟ ζήτησαν από το σούπερ μάρκετ να εγγραφεί στο Better Chicken Commitment (BCC), ένα σύνολο προτύπων καλής διαβίωσης που απαγορεύει τη χρήση ταχέως αναπτυσσόμενων φυλών και απαιτεί την παροχή περισσότερου χώρου και εμπλουτισμού για τα κοτόπουλα. Ενώ η Lidl Γαλλίας έχει ήδη δεσμευτεί στο BCC το 2020, όμως η Lidl δεν έχει μέχρι στιγμής δεσμευτεί για τις υπόλοιπες ευρωπαϊκές δραστηριότητές της.

Υποκαταστήματα
Η Lidl σήμερα (2025) δραστηριοποιείται συνολικά σε 31 χώρες δηλαδή, σε όλες τις 27 χώρες της Ευρωπαϊκής Ένωσης, και εκτός Ε.Ε. σε Ηνωμένο Βασίλειο, Ελβετία, Σερβία και ΗΠΑ.

Παλαιότερα η Lidl, δραστηριοποιούνταν το διάστημα 2004-2008 και στη Νορβηγία, η οποία τελικά αποχώρησε οριστικά από τη Νορβηγική αγορά, λόγω χαμηλής απήχησης από τους Νορβηγούς πολίτες, προς την αλυσίδα. 

 Χώρες μέλη της Ευρωπαϊκής Ένωσης και Κράτη μέλη του ΕΟΧ 

ΧώραΤοπική Ονομασία Lidl της ΧώραςΑριθμός καταστημάτωνLidl Österreich (Γερμανικά)255Lidl België (Ολλανδικά) Lidl Belgique (Γαλλικά) Lidl Belgien (Γερμανικά)307Лидл България (Βουλγαρικά)143Η Lidl Γαλλίας, διαθέτει καταστήματα μόνο στην Μητροπολιτική Γαλλία. Δεν διαθέτει καταστήματα στα Γαλλικά Υπερπόντια Εδάφη, δηλαδή την Γαλλική Γουιάνα, την Γουαδελούπη, την Μαρτινίκα και άλλες. Οι περιοχές αυτές δεν αποτελούν Ευρωπαϊκά εδάφη της Γαλλίας.Lidl France (Γαλλικά)1,643Από το 1973 μέχρι και το 1990, η Lidl Γερμανίας, διέθετε καταστήματα μονάχα στην Δυτική Γερμανία. Μετά την Γερμανική επανένωση, και την ένωση της Δυτικής Γερμανίας με την Ανατολική Γερμανία, η Lidl Γερμανίας επεκτάθηκε και στις περιοχές της πρώην Ανατολικής Γερμανίας.Lidl Deutschland (Γερμανικά)3,273Lidl Danmark (Δανικά)163Λιντλ Ελλάς (Ελληνικά)231Lidl Lietuva (Λιθουανικά)21Lidl Éire (Ιρλανδικά)  Lidl Ireland (Αγγλικά)180Η Lidl Ισπανίας, διαθέτει καταστήματα και σε Μελίγια, Θεούτα και Κανάριες Νήσοι.Lidl España (Ισπανικά)737Lidl Italia (Ιταλικά)808Lidl Hrvatska (Κροατικά)113Η Lidl Κύπρου διαθέτει καταστήματα μονάχα στις περιοχές που ελέγχονται από την Κυπριακή Δημοκρατία, δηλαδή στις Επαρχίες Λεμεσού, Πάφου, Λάρνακας, στο μεγαλύτερο μέρος της Επαρχίας Λευκωσίας και στην Ελεύθερη Επαρχία Αμμόχωστου (Παραλίμνι, Αγία Νάπα και Δερύνεια). Οι υπόλοιπες περιοχές της Κύπρου είναι Κατεχόμενες από την Τουρκική εισβολή στην Κύπρο, και δεν υπάρχουν βλέψεις για επέκταση της αλυσίδας.Λιντλ Κύπρου (Ελληνικά)22Lidl Lietuva (Λιθουανικά)38Lidl Lietuva (Λιθουανικά)83Lidl België (Ολλανδικά) Lidl Belgique (Γαλλικά) Lidl Belgien (Γερμανικά)13Lidl Malta (Μαλτέζικα και Αγγλικά)10Η Lidl Ολλανδίας, διαθέτει καταστήματα μόνο στην Ευρωπαϊκή Ολλανδία. Δεν διαθέτει καταστήματα σε άλλες περιοχές που ανήκουν στο Βασίλειο των Κάτω Χωρών, δηλαδή την Αρούμπα, το Κουρασάο, τα BES νησιά και άλλες. Οι περιοχές αυτές δεν αποτελούν Ευρωπαϊκά εδάφη της Ολλανδίας.Lidl Nederland (Ολλανδικά)440Lidl Magyarország (Ουγγρικά)218Lidl Polska (Πολωνικά)987Η Lidl Πορτογαλίας, διαθέτει καταστήματα και στις Αζόρες και στην Μαδέρα.Lidl Portugal (Πορτογαλικά)281Lidl România (Ρουμανικά)388Lidl Slovensko (Σλοβακικά)179Lidl Slovenija (Σλοβενικά)69Lidl Sverige (Σουηδικά)205Lidl Česká republika (Τσεχικά)326Lidl Suomi (Φινλανδικά)208

 Εκτός Ευρωπαϊκής Ένωσης και Ηνωμένες Πολιτείες 
Επίσης η Lidl, έχει θέσει σε εφαρμογή σχέδιο επέκτασης στα Δυτικά Βαλκάνια, με στόχο το άνοιγμα καταστημάτων από το 2026 σε χώρες όπως η Αλβανία, η Βόρεια Μακεδονία, η Βοσνία και Ερζεγοβίνη, το Κοσσυφοπέδιο και το Μαυροβούνιο. Παράλληλα, η εταιρεία έχει ξεκινήσει το σχέδιο επέκτασης και στην Ανδόρρα και το Λίχτενσταϊν, με στόχο τα καταστήματα να ανοίξουν το 2025. Πριν από τη ρωσική εισβολή στην Ουκρανία το 2022, είχαν επίσης ανακοινωθεί σχέδια για επέκταση της Lidl στην Ουκρανία, τα οποία όμως ανεστάλησαν λόγω του πολέμου που ξέσπασε τον Φεβρουάριο του 2022. Στη Βόρεια Μακεδονία, η Lidl έχει προχωρήσει σε σημαντικές επενδύσεις υποδομής. Βρίσκεται υπό κατασκευή μεγάλο κέντρο διανομής στο Κουμάνοβο, επένδυση άνω των 115 εκατομμυρίων ευρώ, το οποίο αναμένεται να τεθεί σε λειτουργία εντός του 2026. Παράλληλα, κατασκευάζεται το πρώτο κατάστημα της Lidl στην Μπίτολα, με προγραμματισμένο άνοιγμα επίσης το 2026. Στη Βοσνία και Ερζεγοβίνη, τα σχέδια επέκτασης της Lidl αντιμετωπίζουν καθυστερήσεις και δυσκολίες, κυρίως λόγω προβλημάτων που σχετίζονται με τη διαθεσιμότητα κατάλληλων ακινήτων, τη στεγαστική κατάσταση και το γενικότερο επενδυτικό και διοικητικό περιβάλλον της χώρας. Παρ’ όλα αυτά, η εταιρεία διατηρεί ενδιαφέρον για είσοδο στην αγορά, με προοπτική ανάπτυξης δικτύου καταστημάτων μετά το 2026. Στην Αλβανία, η Lidl έχει ανακοινώσει επένδυση για την κατασκευή μεγάλου επιμελητειακού κέντρου στην περιοχή Πόρτο Ρομάνο, έχοντας λάβει καθεστώς στρατηγικού επενδυτή. Η επένδυση αυτή θεωρείται βασικό βήμα πριν από την ανάπτυξη δικτύου καταστημάτων λιανικής στη χώρα. Όσον αφορά το Κοσσυφοπέδιο και το Μαυροβούνιο, η Lidl έχει εκφράσει μακροπρόθεσμο ενδιαφέρον για επέκταση, ωστόσο μέχρι το 2026 δεν έχει ανακοινωθεί επίσημο χρονοδιάγραμμα, καθώς τα σχέδια βρίσκονται ακόμη σε πρώιμο στάδιο και επηρεάζονται από πολιτικούς και οικονομικούς παράγοντες. Τέλος, η επέκταση της Lidl στην Ουκρανία παραμένει παγωμένη. Παρότι υπήρχαν σχέδια πριν το 2022, η συνεχιζόμενη ρωσική εισβολή και η πολιτική αστάθεια δεν επιτρέπουν, μέχρι στιγμής, την υλοποίησή τους, αν και η εταιρεία δεν έχει αποκλείσει μελλοντική επανεξέταση των σχεδίων όταν το επιτρέψουν οι συνθήκες. 

Τέλος μια αλυσίδα του Ομίλου της Lidl, η Kaufland, δραστηριοποιείται και στην Μολδαβία, και η εταιρεία είναι γνωστή ακόμα και σε χώρες και περιοχές που δεν δραστηριοποιείται καθόλου η Lidl, που σε αυτές δεν έχει βλέψεις για επέκταση καθαρά για λόγους αδιαφορίας αλλά και για πολιτικούς λόγους και μάρκετιγκ, όπως τον Άγιο Μαρίνο, την Αρμενία, το Αζερμπαϊτζάν, την Αυστραλία, την Γεωργία, την Ισλανδία, τον Καναδά, το Μεξικό, την Ρωσία, την Κατεχόμενη Κύπρο, την Μολδαβία, τα Νησιά Φερόε και την Τουρκία.

ΧώραΤοπική Ονομασία Lidl της ΧώραςΑριθμός καταστημάτωνΗ Ελβετία δεν είναι μέρος του ΕΟΧ.Lidl Schweiz (Γερμανικά)  Lidl Suisse (Γαλλικά)  Lidl Svizzera (Ιταλικά)191Το Ηνωμένο Βασίλειο είναι πρώην μέλος της ΕΕ. Η Lidl Ηνωμένου Βασιλείου, δεν διαθέτει καταστήματα στα Εξαρτώμενα από το Στέμμα, δηλαδή το Γκέρνσει, το Τζέρσει και την Νήσο Μαν. Οι περιοχές αυτές δεν αποτελούν μέρος του Ηνωμένου Βασιλείου.Lidl UK (Αγγλικά)1.045Lidl USA (Αγγλικά)196Η Σερβία είναι εδώ και πολλά χρόνια στην αναμονή να γίνει κράτος μέλος στην ΕΕ. Η Lidl Σερβίας, δεν διαθέτει καταστήματα στο αμφισβητούμενο Κόσοβο. Η μητρική εταιρεία αναγνωρίζει το Κόσοβο ως ανεξάρτητο κράτος και όχι ως μέρος της Σερβίας.Лидл Србија (Σερβικά)83

Παραπομπές

Εξωτερικοί σύνδεσμοι
 Lidl Ελλάς

Κατηγορία:Γερμανικές αλυσίδες σούπερ μάρκετ
Κατηγορία:Επιχειρήσεις της Γερμανίας
Κατηγορία:Γερμανικά εμπορικά σήματα